સૂરત– સૂરતના ભેસ્તાન વિસ્તારમાં 11 વર્ષની બાળકીનો વિકૃત થયેલો મૃતદેહ મળી આવ્યો હતો જેના મૃતદેહ પર ઈજાના 86 નિશાન જોવા મળ્યા હતા, તેના પર અત્યાચાર અને દુષ્કર્મ કરવામાં આવ્યું હોવાની સંભાવના છે. સૂરતની પાંડેસરા પોલીસે આ કેસમાં વધુ તપાસ શરૂ કરી છે. ગૃહ રાજ્યકક્ષાના પ્રધાન પ્રદીપસિંહ જાડેજાએ મીડિયા સાથેની વાતચીતમાં જણાવ્યું હતું કે જે ઘટના બની તે દિવસથી ક્રાઈમ બ્રાન્ચ દ્વારા તપાસ શરૂ કરાઈ છે. બાળકીના પરિવારજનોની ભાળ મળી નથી, જેથી સૂરત પોલીસ દ્વારા 1200 જેટલા પોસ્ટરો છપાવીને અનેક સ્થળોએ લગાવવામાં આવ્યાં છે.